Orechy už padajú zo stromov a takáto raw orechová torta z troch druhov orechov by potešila aj Popolušku. Je jednoduchá a chutná, ako všetky raw torty. Budete potrebovať mixér alebo kuchynský robot, ktorý zvládne orechy.
Na korpus torty potrebujeme:
– šálka (200g) vlašských orechov (namočených, presušených pred použitím)
– šálka strúhaného kokosu
– šálka datlí
– čajová lyžička škorice
Všetky ingrediencie spracujeme na cesto vo food procesore a vystelieme ním dno formy.
Prvou vrstvou je mandľový krém, na ktorý potrebujeme:
– šálka namočených mandlí
– šálka datlí
– 3PL kokosového oleja
– 1PL agáve
– jeden vanilkový lusk
– voda podľa potreby
Všetko spracujeme mixérom na hladký krém, ktorý nalejeme na korpus. Kým pridáme ďalšiu vrstvu môžeme tortu vložiť do chladničky.
Na poslednú vrstvu potrebujeme:
– šálka namočených kešu
– 3PL agáve
– 2PL kokosovej múky
– 3PL kokosového oleja
– 1 vanilka
– asi štvrť šálky vody alebo kokosovej vody.
Opäť všetko spracujeme mixérom na hladký krém a navrstvíme ho na mandľovú vrstvu. Celú tortu necháme cez noc stuhnúť v chladničke. Našu sme ozdobili cukrom z kokosových kvetov, poslednými domácimi malinami a kvetmi.
Viac fotografií v našom albume.
Krásný blog s nádhernými fotkami a recepty. Moc Vám to sluší! :)
http://nm-fitness.blogspot.cz/
Pingback: Aký mixér používame? Zľava na mixér Optimum - Surová Dcérka